Document ID: 32004R1804

KOMISIJOS REGLAMENTAS (EB) Nr. 1804/2004
2004 m. spalio 14 d.
iš dalies keičiantis kompetentingų teismų sąrašą ir nuostolių kompensavimo procedūras, numatytas Tarybos reglamento (EB) Nr. 1347/2000 dėl jurisdikcijos ir teismo sprendimų, susijusių su santuoka ir tėvų pareigomis abiejų sutuoktinių vaikams, pripažinimo bei vykdymo I, II ir III prieduose
EUROPOS BENDRIJŲ KOMISIJA,
atsižvelgdama į Europos Bendrijų steigimo sutartį,
atsižvelgdama į 2000 m. gegužės 29 d. Tarybos reglamentą (EB) Nr. 1347/2000 dėl jurisdikcijos ir teismo sprendimų, susijusių su santuoka ir tėvų pareigomis abiejų sutuoktinių vaikams, pripažinimo bei vykdymo (1) ir ypač į jo 44 straipsnio 1 dalį,
kadangi:
(1)
Reglamente (EB) Nr. 1347/2000 numatoma, kad bet kuri suinteresuota šalis gali pateikti prašymą dėl teismo sprendimo, priimto vienoje valstybėje narėje, pripažinimo ir paskelbimo vykdytinu kitoje valstybėje narėje.
(2)
Reglamento (EB) Nr. 1347/2000 I, II ir III prieduose numatoma, kurių valstybių narių teismų jurisdikcijai priklauso prašymų dėl pripažinimo vykdytinais nagrinėjimas ir skundų dėl tokių sprendimų nagrinėjimas, ir šiuo tikslu išvardinamos nuostolių kompensavimo procedūros.
(3)
I, II ir III priedai buvo iš dalies pakeisti 2003 m. Stojimo aktu į juos įtraukiant stojančiųjų valstybių kompetentingus teismus ir nuostolių kompensavimo procedūras.
(4)
Latvija, Lietuva, Slovėnija ir Slovakija Reglamento (EB) Nr. 1347/2000 44 straipsnio 1 dalyje numatyta tvarka informavo Komisiją apie I, II ir III prieduose pateikiamų teismų ir nuostolių kompensavimo procedūrų sąrašų pakeitimus.
(5)
Todėl atitinkamai reikia iš dalies pakeisti Reglamentą (EB) Nr. 1347/2000,
PRIĖMĖ ŠI REGLAMENTĄ:
1 straipsnis
Reglamentas (EB) Nr. 1347/2000 iš dalies keičiamas taip:
1)
I priedas iš dalies keičiamas taip:
a)
su Latvija susijusi įtrauka pakeičiama taip:
„-
Latvijoje, „rajona (pilsētas) tiesa““;
b)
su Slovėnija susijusi įtrauka pakeičiama taip:
„-
Slovėnijoje, „okrožno sodišče““.
2)
II priedas iš dalies keičiamas taip:
a)
su Lietuva susijusi įtrauka pakeičiama taip:
„-
Lietuvoje, „Lietuvos apeliacinis teismas““;
b)
su Slovėnija susijusi įtrauka pakeičiama taip:
„-
Slovėnijoje, „okrožno sodišče““;
c)
su Slovakija susijusi įtrauka pakeičiama taip:
„-
Slovakijoje, „okresný súd““.
3)
III priedas iš dalies keičiamas taip:
a)
su Lietuva susijusi įtrauka pakeičiama taip:
„-
Lietuvoje, kasacinis skundas „Lietuvos Aukščiausiajam Teismui““;
b)
su Slovėnija susijusi įtrauka pakeičiama taip:
„-
Slovėnijoje, apeliacinis skundas „Vrhovno sodišče Republike Slovenije““;
c)
įtraukiama tokia su Slovakija susijusi įtrauka:
„-
Slovakijoje, „dovolanie““.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. spalio 14 d.

Labels: 0
11
15
18